wickkiey/tamil-wikipedia-markdown huggingface dataset:
# 2024 வங்காளதேச பொதுத் தேர்தல்



11 ஆவது வங்காளதேச நாடாளுமன்றத்தின் 300 இடங்களுக்கு 7 சனவரி 2024ல் பொதுத் தேர்தல் மூலம் உறுப்பினர்கள் தேர்வு செய்யப்பட உள்ளனர். இத்தேர்தலில் 151 மற்றும் அதற்கும் மேல் உள்ள தொகுதிகளில் வெற்றி பெரும் கூட்டணி/கட்சியே அரசு அமைக்கும். இத்தேர்தலை வங்கதேச தேர்தல் ஆணையம் நடத்துகிறது.  

## பின்னணி
2018 பொதுத் தேர்தலில் சேக் அசீனா தலைமையிலான அவாமி லீக் பெரும்பான்மை தொகுதிகளை வென்று ஆட்சி அமைத்தது.29 டிசம்பர் 2023 உடன் பிரதமர் பதவிக்காலம் முடிவடைகிறது. எனவே புதிய தேர்தல் நடைபெறுகிறது.  

வங்கதேசத்தில் பெரிய எதிர் கட்சியான வங்கதேச தேசியவாத கட்சி, பொதுத் தேர்தல் ஜனநாயக முறைப்படி நடத்தப்படுவதற்கு வசதியாக சேக் அசீனாவை பிரதமர் பதவியிலிருந்து விலக வற்புறுத்தியது. ஆனால் பிரதமர் சேக் அசீனா இக்கோரிக்கைய மறுத்து விட்டார்.  

## கட்சிகளும் கூட்டணிகளும்
இத்தேர்தலில் அவாமி லீக் கட்சி தலைமையில் 6 கட்சிகள் வங்கதேச பெருங்கூட்டணியும் மற்றும் வங்கதேச கல்யாண் கூட்டணியில் 3 கட்சிகளும் போட்டியிடுகிறது. முக்கிய எதிர்கட்சியான ஜாதியக் கட்சி (எர்சத்) தனியாக போட்டியிடுகிறது.  
ஆதாரம்:  
| வங்கதேச பெருங்கூட்டணி | அவாமி லீக் | சேக் அசீனா | 263 | 263 | 269 |
| --- | --- | --- | --- | --- | --- |
| வங்கதேச தொழிலாளர்கள் கட்சி | ரசீத் கான் மேனோன் | 33 | 2 |  |  |
| ஜாதிய சமாஜ்தந்திரீக் தளம் | ஹசனுல் ஹக் இனு | 91 | 3 |  |  |
| வங்கதேச தரிகத் கூட்டமைப்பு | செய்யத் நஜிபுல் பசார் மைசுபான்தாரி | 41 | 0 |  |  |
| ஜாதிய கட்சி (மஞ்சு) | அன்வர் உசைன் மஞ்சு | 20 | 1 |  |  |
| வங்க்தேச பொதுவுடமைக் கட்சி (மார்க்சிஸ்ட்-லெனினிஸ்ட்) (பரூவா) | திலீப் பரூவா | 6 | 0 |  |  |
| ஜாதியக் கட்சி (எர்சத்) | ஜி எம் குவாதர் | 286 |  |  |  |
| வங்கதேச தேசியவாத கட்சி | சாம்செர் மொபீன் சௌத்திரி | 151 |  |  |  |
| வங்கதேச கல்யாண் கட்சி | வங்கதேச கல்யாண் | செய்யது முகமது இப்ராகிம் | 20 | 20 | 38 |
| வங்கதேச ஜாதிய கட்சி | முகமது அப்துல் முக்தி | 13 | 13 |  |  |
| வஙகதேச முசுலீம் லீக் (பி) | சேக் சுல்பிகர் புல்புல் சௌத்திரி Sheikh | 5 | 5 |  |  |
| வஙகதேச தேசியவாத இயக்கம் | அப்துல் ரகுமான் | 49 |  |  |  |
| வங்கதேச சுப்ரீம் கட்சி | சையது சைபுதீன் அகமது | 82 |  |  |  |
| வங்கதேச இசுலாமிய முன்னணி | எம். ஏ. மாட்டீன் | 37 |  |  |  |
| வங்கதேச முசுலீம் முன்னணி | பத்ருத்தோசா அகமது சூஜா | 2 |  |  |  |
| வங்கதேச இசுலாமிய முன்னணி | பகதூர் ஷா முஜாத்தேதி | 39 |  |  |  |
| ஜாகீர் கட்சி | முஸ்தபா அமீர் பைசல் | 218 |  |  |  |
| இசுலாமி ஐக்கிய ஜோதே | அபு ஹசன் அமினி | 45 |  |  |  |
| வங்கதேச கிலாபத் இயக்கம் | மௌலானா அதாவுல்லா | 14 |  |  |  |
| விவசாயிகள் மற்றும் தொழிலாளர்கள் ஜனதா லீக் | அப்துல் காதர் சித்திக் | 34 |  |  |  |
| மக்கள் முன்னணி | ஜாகீர் உசைன் | 25 |  |  |  |
| மக்கள் கூட்டமைப்பு | கமல் உசைன் | 9 |  |  |  |
| வங்கதேச தேசிய மக்கள் கட்சி | சேக் சலாவுதீன் சாலு | 142 |  |  |  |
| வங்கதேச தேசிய அவாமி கட்சி | ஜோபெல் ரகுமான் கனி | 6 |  |  |  |
| வங்கதேச விகல்ப தாரா கட்சி | ஏ. கியூ. எம். பத்ருத்தோசா சௌத்திரி | 14 |  |  |  |
| வங்கதேச சாங்கிருதிக் முக்திஜோத் | அப்துர் ரசாக் முல்லா | 74 |  |  |  |
| வங்கதேச தேசியவாத முன்னணி | எம், ஏ. அப்துல் கலாம் ஆசாத் | 55 |  |  |  |
| வங்கதேச காங்கிரசு | காஜி ரெசால் உசைன் | 116 |  |  |  |

## தேர்தல் முடிவுகள்
# இமயமலை குட்டைச்சிறகி



**இமயமலை குட்டைச்சிறகி** (*Himalayan shortwing*)(*பிராச்சிப்டெரிக்சு குரூராலிசு*) என்பது பறவைச் சிற்றினம் ஆகும். இந்த சிற்றினம் இப்போது மியூசிகாபிடே குடும்பத்தில் வகைப்படுத்தப்பட்டுள்ளது.  

இது தென்கிழக்கு ஆசியாவில் இமயமலை முதல் தெற்கு சீனா, வடமேற்கு தாய்லாந்து மற்றும் வடக்கு இந்தோசீனா வரை காணப்படுகிறது. இதன் இயற்கையான வாழிவிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது ஒரு கூச்ச சுபாவமுள்ள, தரையில் அல்லது அதற்கு அருகில், அடர் தாவரங்களின் மறைவில் இருக்க விரும்புகிறது. இங்கு இது சிறிய பூச்சி, இளம் உயிரி, பெர்ரி, விதைகள், குருத்து மற்றும் தாவரங்களின் புதிய மொட்டுகளை உண்ணும். கூட்டில் பாசி மற்றும் புல் தண்டுகள் காணப்படும். இவை அடர்த்தியான புதரில் கட்டப்படுகின்றன.
# பிரசியோடைமியம் புரோமேட்டு



**பிரசியோடைமியம் புரோமேட்டு** (*Praseodymium bromate*) என்பது Pr(BrO<sub>3</sub>)<sub>3</sub> என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும் இச்சேர்மம் தண்ணீரில் கரையக்கூடியது. இருநீரேற்று, நான்கு நீரேற்று, ஒன்பது நீரேற்றுகளாக உருவாகிறது. ஒன்பது நீரேற்று அதன் சொந்த படிக நீரில் 56.5 ° செல்சியசு வெப்பநிலையில் உருகும் மற்றும் 130 °செல்சியசு வெப்பநிலையில் அதன் படிக நீரை முற்றிலும் இழக்கிறது. பேரியம் புரோமேட்டு மற்றும் பிரசியோடைமியம் சல்பேட்டு ஆகியவை வினை புரிவதால் பிரசியோடைமியம் புரோமேட்டு தயாரிக்கப்படுகிறது.
# இந்திய புல் குருவி



**இந்திய புல்குருவி** (*Indian grassbird*)(*கிராமினிகோலா பெங்கலென்சிசு*) என்பது பெல்லோர்னிடே குடும்பத்தில் உள்ள ஒரு குருவி சிற்றினமாகும். இது முன்னர் பழைய உலக கதிர்க்குருவி குடும்பமான சில்விடே மற்றும் பழைய உலக சிலம்பன் குடும்பமான திமாலிடேவில் வைக்கப்பட்டது.  

## பரவல் மற்றும் வாழிடம்
இது வங்காளதேசம், வட இந்தியா, பூட்டான் மற்றும் நேபாளத்தின் சித்வான் தேசிய பூங்காவின் தாழ்நிலங்களில் உள்ள நன்னீர் சதுப்பு நிலங்கள் அல்லது ஆறுகளின் கரையோரங்களில் உயரமாக வளரும் தாவரங்களில் காணப்படுகிறது. இது வாழ்விட இழப்பால் அச்சுறுத்தப்படுகிறது.  

நேபாளத்தில் உள்ள சுக்லா பான்டா வனவிலங்கு காப்பகம் இதன் பரவலின் மேற்கு எல்லையைக் குறிக்கிறது.
# அமைதா



***அமைதா*** (*Amyda*) என்பது திரையோனிசிடே குடும்பத்தில் உள்ள மென்மையான ஓடுடைய ஆமைகளின் பேரினமாகும். இந்தப் பேரினத்தின் கீழ் இரண்டு சிற்றினங்கள் உள்ளன.  

- *அமைதா கார்டிலேஜினியா* - ஆசிய மென் ஓடு ஆமை
- *அமைதா ஆர்னாட்டா* - தென்கிழக்கு ஆசிய மென் ஓடு ஆமை

இரண்டு சிற்றினங்களும் முன்பு *அமைதா கார்டிலாஜினியா* என்ற ஒற்றை சிற்றினத்தின் துணையினங்களாகக் கருதப்பட்டன. ஆனால் தொகுதி வரலாற்றுச் சான்றுகள் இவை இரண்டும் ஒன்றுக்கொன்று வேறுபட்டவை என்பதைத் தெரிவித்தன. ஒரு விவரிக்கப்படாத உயிரலகு போர்னியோவிலிருந்து அறியப்படுகிறது.  

உள் மங்கோலியாவின் இயோசீனிலிருந்து புதை படிவ உயிரலகு *அமிதா* *கிரெகேரியா* தற்காலிகமாக *திரையோனிக்சு* பேரினத்தில் வைக்கப்பட்டுள்ளது.
# பி. சுபா சாங்கு



**பி. சுபா சாங்கு** (*P. Chuba Chang*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு ஏப்ரல் மாதம் 29 ஆம் தேதியன்று இவர் பிறந்தார். 1998 மற்றும் 2003 ஆம் ஆண்டுகளுக்கு இடையில் நாகாலாந்தின் சட்டமன்ற உறுப்பினராக இருந்தார், துன்சாங் சதர் I தொகுதியை பிரதிநிதித்துவப்படுத்தினார். 2003-2004 ஆம் ஆண்டுகளில் நாகாலாந்து மாநில அரசாங்கத்தில் பள்ளிக் கல்வி அமைச்சராகவும், பொருளாதாரம் மற்றும் புள்ளியியல் துறையின் நாடாளுமன்ற செயலாளராகவும் பணியாற்றினார். 2013 ஆம் ஆண்டு பிப்ரவரி மாதம் 22 ஆம் தேதியன்று மறுதேர்தலுக்கு தேர்தலில் போட்டியிட்டபோது தேர்தல் பிரச்சாரத்தின் மத்தியில் இவர் நாகா மருத்துவமனையில் கோகிமாவில் இறந்தார்,  

சாங்கிற்கு மனைவி அச்சுங்லா சாங்கு என்ற மனைவியும் , ஒரு மகன் மற்றும் மகள் உள்ளனர்.
# சைபோபோனிக்ஸ் நியூசெல்



***சைபோபோனிக்ஸ் நியூசெல்*** என்பது அரேகேசி குடும்பத்தைச் சேர்ந்த ஒரு வகை பூக்கும் தாவரமாகும். இது நியூ கலிடோனியாவில் மட்டுமே காணப்படுகிறது.  

## விளக்கம்

பனை வகையைச் சேர்ந்த இத்தாவரத்தின் உயரம் 12 மீட்டர் வரை இருக்கும். 20 சென்டிமீட்டர் வரை உடற்பகுதி விட்டம் கொண்ட இதன் இலைகள் அடிப்பகுதியில் சற்று அகலமாக விரிந்தும், நுனிப்பகுதி கிரீடம் போன்று எட்டு இலைகள் குவிந்த நிலையிலும் காணப்படும். இலைகள் சுமாராக 50 முதல் 60 சென்டிமீட்டர் நீளம் வரை காம்பு எதுவும் இல்லாமல் இருக்கும். இதன் பழங்கள் பழுத்த நிலையில் ஓரைவட்ட வடிவத்தில் ஆரஞ்சு கலந்த சிவப்பு நிறத்திலும் மென்மையான உட்கனியத்தோடு காணப்படும்.
# பாரம்பரிய போக்குவரத்து அருங்காட்சியகம், குருகிராம்

**பாரம்பரிய போக்குவரத்து அருங்காட்சியகம்** (*Heritage Transport Museum, Gurgaon*) மனித போக்குவரத்து வரலாற்றைக் கூறுகின்ற இந்தியாவின் முக்கியமான ஓர் அருங்காட்சியகமாகும். இது அரியானா மாநிலத்தின் நூக் மாவட்டத்தில் உள்ள தௌரு நகரத்தில் அமைந்துள்ளது. இங்கு சேகரித்து வைக்கப்பட்டுள்ள பொருள்கள் இந்தியாவில் போக்குவரத்து வளர்ச்சியில் கவனம் செலுத்துகின்றன. 3.01 ஏக்கரில் அமைந்துள்ள இவ்வருங்காட்சியகத்தில் 95,000 சதுர அடியில் கண்காட்சி அரங்குகள் உள்ளன.  

## அமைப்பு
அருங்காட்சியகம் பன்னிரண்டு வகையான சேகரிப்புகளால் அமைக்கப்பட்டுள்ளது:  

- மோட்டார் வாகனம் காட்சிக்கூடம்
- முன் இயந்திரமயமாக்கப்படுவதற்கு முன்னரான போக்குவரத்து
- கனரக இயந்திரமயமாக்கப்பட்ட போக்குவரத்து
- இரயில்வே
- விமான போக்குவரத்து
- கிராமப்புற போக்குவரத்து
- இரு சக்கர வாகனங்கள்
- போக்குவரத்தில் சேகரிக்கக்கூடிய இந்திய பொம்மைகள்
- வரலாற்றுத் தொகுப்புகள்
- கடல்சார் காட்சியகங்கள்
- சமகால கலைக்கூடம்
- பழங்குடி கலை
# யுபோர்பியா இலபாட்டி



**உபோர்பியா இலபாட்டி** (தாவர வகைப்பாட்டியல்: *Euphorbia labatii*) என்பது மடகாஸ்கரில் உள்ள அந்த்சிரனானா மாகாணத்தின், ஒரு பகுதியில் மட்டுமே அறியப்படும் ஒரு மிக அரிய இனமாகும் . இதன் வாழிடம் வறண்ட, பாலை நிலங்கள் ஆகும். எனவே, இதனின் உடற்பகுதிகள் சதைப்பற்றுள்ளதாக இருக்கிறது. புதர் வளரும் இயல்புடையது. இத்தாரவத்தினைப் பற்றிய முதல் குறிப்பேடு 1999 ஆம் ஆண்டாகும்.
# சர் சரி சர் பக்சி



<templatestyles src="Module:Coordinates/styles.css"></templatestyles>  

**சர் சரி சர் பக்சி** (*Zar Zari Zar Baksh*) அல்லது சா முந்தாசப் உத் தின், இந்தியத் துணைக் கண்டத்தில் உள்ள அனைத்து சூபி வரிசைகளிலும் ஆதிக்கம் செலுத்திய சிசுடி வரிசையின் ஆரம்பகால சூபிகளில் ஒருவர் ஆவார். கிசிரி எனப்படும் இசுலாமிய நாட்காட்டி 8 ஆம் நூற்றாண்டின் தொடக்கத்தில் (கி.பி 14 ஆம் நூற்றாண்டு) தில்லியின் கசரத் நிசாமுதீன் அவுலியாவால் தக்காணத்திற்கு அனுப்பப்பட்டார். 700 சீடர்களுடன், சர் சரி சர் பக்சி அவுரங்காபாத் வந்தார். மேலும் குல்தாபாத்தில் உள்ள ஒரு கிணற்றுக்கு அருகில் இந்து இளவரசியை இவர் மதம் மாற்றியதாக கூறப்படுகிறது. அந்த இடம் இப்போது " *சோகன் பாவோலி* " அல்லது "மகிழ்ச்சி தரும் இடம்" என்று அழைக்கப்படுகிறது. மேலும் குல்தாபாத்தில் உள்ள புனிதர்களின் கல்லறைக்கு அருகில் இளவரசி அடக்கம் செய்யப்பட்டுள்ளார்.  

மாலிக் அம்பரின் கல்லறைக்கும் நகரின் வடக்கு வாயிலுக்கும் இடையே சர் சரி சர் பக்சின் கல்லறை உள்ளது. இது பல ஆபரணங்கள் மற்றும் நினைவுச்சின்னங்களைக் கொண்டுள்ளது. இதில் மிகவும் குறிப்பிடத்தக்கது நான்கு அடி உயரமுள்ள எஃகு பீடத்தின் மீது பொருத்தப்பட்ட வட்ட வடிவ எஃகு கண்ணாடி ஆகும். இக்கண்ணாடியானது மன்னர் தனா சாவால் வழங்கப்பட்டதாகக் கூறப்படுகிறது. குல்தாபாத்தில் உள்ள தர்கா *துறவியின்* ஊர்களுக்கு ஒவ்வொரு ஆண்டும் ஆயிரக்கணக்கான யாத்ரீகர்களை ஈர்க்கிறது.  

- 
- 
- 
-
# ஜூலியசு ஓனா



**ஜூலியசு ஓனா** (பிறப்பு: 10 பெப்ரவரி 1983) என்பவர் நைஜீரியா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் தி கிளோவர் பீல்ட் பாரடாக்ஸ் (2018), லூஸ் (2019), மற்றும் வரவிருக்கும் கேப்டன் அமெரிக்கா: பிரேவ் நியூ வேர்ல்டு (2025) ஆகிய படங்களை இயக்கியுள்ளார்.  

## ஆரம்ப கால வாழ்க்கை
இவர் பெப்ரவரி 10, 1983 அன்று நைஜீரியாவில் உள்ள பெனு மாநிலத்தின் மகுர்டியில் பிறந்தார். இவரது தந்தை அடோகா ஓனா, நைஜீரிய தூதர் ஆவார். இவர் தனது இளமைகாலங்களை பிலிப்பைன்ஸ், நைஜீரியா, டோகோ மற்றும் யுனைடெட் கிங்டம் ஆகிய நாடுகளில் வளர்ந்தார். பின்னர் ஆர்லிங்டன் கவுண்டி, வர்ஜீனியாவுக்கு சென்றார்.  

இவருக்கு அந்தோனி ஓனா என்ற ஒரு இரட்டை சகோதரர் உண்டு, இவர் 2017 ஆம் ஆண்டு வெளியான தி பிரைஸ் படத்தை இயக்கியுள்ளார்.  

## தொழில்
இவரின் படைப்புகள் சன்டான்சு, பெர்லின், டிரிபெகா, லண்டன், துபாய், லாஸ் ஏஞ்சல்ஸ், மெல்போர்ன் மற்றும் கேமரிமேஜ் உள்ளிட்ட உலகெங்கிலும் உள்ள திரைப்பட விழாக்களில் திரையிடப்பட்டுள்ளன. மேலும் 2010 கோடையில், பிலிம்மேக்கர் பத்திரிக்கையின் சுதந்திரத் திரைப்படத்தின் புதிய முகங்களில் ஒருவராகத் தேர்ந்தெடுக்கப்பட்டார்.  

இவர் 2015 ஆம் ஆண்டு வெளியான தி கேர்ள் இஸ் இன் ட்ரபிள் என்ற திரைப்படத்தின் மூலம் அறிமுகமானார். அதை தொடர்ந்து 2018 ஆம் ஆண்டு தி கிளோவர் பீல்ட் பாரடாக்ஸ் மற்றும் 2019 ஆம் ஆண்டு லூஸ் என்ற படத்தையும் எழுதி மற்றும் இயக்கியுள்ளார். அதை தொடர்ந்து கேப்டன் அமெரிக்கா: பிரேவ் நியூ வேர்ல்டு என்ற மார்வல் திரைப் பிரபஞ்சத்தின் நான்காவது கேப்டன் அமெரிக்கா திரைப்படத்தை இயக்க உள்ளார், இதில் அந்தோணி மேக்கி முக்கிய பாத்திரத்தில் நடிக்கிறார்.  

## திரைப்படம்

| ஆண்டு | தலைப்பு | இயக்குநர் | எழுத்தாளர் | தயாரிப்பாளர் |
| --- | --- | --- | --- | --- |
| 2015 | தி கேர்ள் இஸ் இன் ட்ரபிள் |  |  |  |
| 2018 | தி கிளோவர் பீல்ட் பாரடாக்ஸ் |  |  |  |
| 2019 | லூஸ் |  |  |  |
| 2025 | கேப்டன் அமெரிக்கா: பிரேவ் நியூ வேர்ல்டு |  |  |  |
# முனைய துணைக்கோள் ஏவுகலம்-சி58

**முனைய துணைக்கோள் ஏவுகலம்-58** (*PSLV C-58*) என்பது இந்திய விண்வெளி ஆராய்ச்சி நிறுவனத்தின் துருவ செயற்கைக்கோள் ஏவுகணையின் 60வது ஏவூர்தியாகும். இது சரியாக பகிரப்பட்ட ஏற்புசுமைகளுடன் எக்சுபோசாட் பணியையும் கொண்டு சென்றது.  

## ஏற்பு சுமை
எக்சுபோசாட் தவிர, முனைய துணைக்கோள் ஏவுகலம் ஏவூர்தி ஆர்பிட்டல் எக்ஸ்பெரிமென்ட் மாட்யூலில் (POEM) - 3 யானது 10 ஏற்பு சுமைகளை சுமந்து சென்றது.  

அவற்றுடன், இஸ்ரோவின் விக்ரம் சாராபாய் விண்வெளி மையத்தின் (விஎஸ்எஸ்சி) இரண்டு ஏற்பு சுமைகளும், இயற்பியல் ஆராய்ச்சி ஆய்வகத்தின் (பிஆர்எல்) ஒன்றும் ஏவூர்திக்காக வெளிப்படுத்தப்பட்டன.  

பிஎஸ்எல்வி-சி58/எக்சுபோசாட் பிரச்சாரத்தில், பிஓஇஎம்-3 மொத்தமாக ~145 கிலோ எடையுள்ள பத்து ஏற்பு சுமைகளை வழங்கியது. பிஎஸ்எல்வி நான்காவது நிலை POEM-3 செயல்பாட்டு சுற்றுப்பாதையை அடைய எக்சுபோசாட் பயன்படுத்திய பிறகு 9.6° சாய்வில் 350 கிமீ சுற்றுப்பாதையில் குறைக்கப்பட்டது. மின் உற்பத்தி மற்றும் சேமிப்பிற்காக இது மீண்டும் 50Ah இலித்தியம் அயனி மின்கலத்துடன் இணைந்து நெகிழ்வான சூரிய ஒளித்தகடுகளைக் கொண்டிருக்கும் மூன்று-அச்சு விண்கலத் திசைவைப்புக் கட்டுப்பாட்டின் படி கட்டுப்படுத்தப்பட்டது. பிஓஇஎம்-3 இல் செய்யப்பட்ட ஏற்பு சுமைகள் பின்வருமாறு, அவற்றில் ஏழு இன்-இசுபேசு மூலமும் மூன்று இந்திய விண்வெளி ஆராய்ச்சி மையத்தின் மூலமும் தயார் செய்யப்பட்டன.
# கெசுரோலி மலைக்கோட்டை


**கெசுரோலி மலைக்கோட்டை** (*Hill Fort Kesroli*) என்பது இந்தியாவின் இராசத்தான் மாநிலத்தில் உள்ள அல்வர் மாவட்டத்தில் அமைந்துள்ள 14ஆம் நூற்றாண்டு கோட்டையாகும். இது இப்போது நீம்ரானா உணவகக் குழுவால் நிர்வகிக்கப்படும் ஒரு பாரம்பரிய உணவாகமாகச் செயல்படுகிறது. கோபுரங்கள், அரண்கள் மற்றும் வளைந்த வராண்டாக்களுக்கு பெயர் பெற்றது. இன்று இந்தியாவின் சிறந்த பாரம்பரிய உணவகங்களில் இதுவும் ஒன்றாகக் கருதப்படுகிறது.  

## வரலாறு

இது கிருட்டிணரின் வழித்தோன்றல்கள் என்று கூறப்படும் யது குல ராஜபுத்திரர்களால் 14ஆம் நூற்றாண்டில் கட்டப்பட்டுள்ளது. 14ஆம் நூற்றாண்டின் நடுப்பகுதியில் இசுலாம் மதத்திற்கு மாறிய பின்னர் இவர்கள் கன்சாதாசு என்று அழைக்கப்பட்டனர்.  

பல நூற்றாண்டுகளாக, ஏழு கோபுரங்கள் கொண்ட கோட்டை பல முறை கை மாறியுள்ளது. இது முகலாயர்கள் மற்றும் ஜாட்களால் கைப்பற்றப்பட்டது. பின்னர் இது 1775ஆம் ஆண்டில் அல்வார் சமசுதானம் நிறுவப்பட்ட நேரத்தில் ராஜபுத்திரர்களின் கைகளுக்கு வந்தது. ரணாவத் தாக்கூர் பவானி சிங் (1882-1934) ஆட்சியின் கீழ் இந்த கோட்டை ஒரு பொற்காலத்தை அறிந்திருந்தது.  

2004ஆம் ஆண்டில், கோட்டையைப் பாரம்பரிய நிறுவனமான நீம்ரானா உணவகங்களுக்குக் குத்தகைக்கு விடப்பட்டது. இதைத் தொடர்ந்து, குழுவின் இணை உரிமையாளர்கள் மற்றும் மீட்டெடுத்தவர்களான அமன் நாத் மற்றும் பிரான்சிசு வச்சியார்க் ஆகியோரால் இது தற்பொழுது நிர்வகிக்கப்படுகிறது.  

## விளக்கம்
கெசுரோலியின் மலைக்கோட்டை 31 அறைகள் கொண்ட உணவகமாகச் செயல்படுகிறது.
# சர்பராஸ் அகமது

**சர்பராஸ் அகமது** (*Sarfaraz Ahmad*), இந்தியாவின் ஜார்கண்ட் சட்டமன்றத்தின் நடப்பு உறுப்பினரும், ஜார்க்கண்ட் முக்தி மோர்ச்சா கட்சியின் அரசியல்வாதியும் ஆவார். இவர் கண்டே சட்டமன்றத் தொகுதியிலிருந்து 1980 மற்றும் 2009ம் ஆண்டுகளில் இந்திய தேசிய காங்கிரசு கட்சி சார்பாக தேர்தெடுக்கப்பட்டவர். 2019ம் ஆண்டில் ஜார்கண்ட் முக்தி மோர்ச்சா சார்பில் அதே தொகுதியில் போட்டியிட்டு வென்றவர். 1984ல் மக்களவைத் தேர்தலில் இந்திய தேசிய காங்கிரஸ் சார்பில் கிரீடீஹ் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.  
## பதவி விலகல்
1 சனவரி 2024 அன்று சொந்த காரணங்களுக்காக சட்டமன்ற உறுப்பினர் பதவியிலிருந்து விலகினார்.  

## விமர்சனங்கள்
நில மோசடி வழக்கில் ஜார்கண்ட் மாநில முதலமைச்சர் ஹேமந்த் சோரனுக்கு அமலாக்க இயக்குநரகத்தின் 7வது அழைப்பாணை அனுப்பிய ஒரு நாள் கழித்து, 1 சனவரி 2024 அன்று சர்ஃபராஸ் அகமது சட்டமன்ற உறுப்பினர் பதவியிலிருந்து விலகியது குறிப்பிடத்தக்கது. முதல்வர் ஹேமந்த் சோரனின் மனைவி *கல்பனா சோரன்* காண்டே சட்டமன்றத் தொகுதியில் நடைபெறும் இடைத்தேர்தலில் போட்டியிட வசதியாக சர்பராஸ் அகமது தனது சட்டமன்ற உறுப்பினர் பதவி விலகியதாக மாநில பாரதிய ஜனதா கட்சி குற்றம் சாட்டியள்ளது.
# பகுரோட் குகைகள்


**பகுரோட் குகைகள்** (*Bahrot Caves*) அல்லது **பராத்** (*Barad*) இந்தியாவில் மகாராட்டிரா மாநிலத்தின் தகானுவிற்கு அருகில் உள்ள ஒரே பார்சி / சரதுசம் குகைக் கோயில் ஆகும். பகுரோட் குகைகள் சஞ்சனுக்கு தெற்கே 25 கிலோ மீட்டர் தொலைவிலும், குசராத்து மாநிலத்தின் போர்டி கிராமம் தலசாரியிலிருந்து 8 கிலோ மீட்டர் தொலைவிலும், தேசிய நெடுஞ்சாலை எண் 48 இலிருந்து 9 கிலோ மீட்டர் தொலைவிலும் அமைந்துள்ளது.  

இந்த மலைத்தொடர் முதலில் கர்வி பழங்குடியின மக்களுக்கு சொந்தமான கிராமத்திற்கு உட்பட்டது. அவர்கள் மரத்தினால் உருவாக்கப்பட்ட பயன்படுத்தப்படாத புத்த குகைகளாக இருந்தன. அவை புத்த பிக்குகளால் தோண்டப்பட்டன. 1393 ஆம் ஆண்டில் முகம்மது பின் துக்ளக்கின் தளபதியான அலப் கான், சஞ்சனில் உள்ள அவர்களது குடியேற்றத்தின் மீது படையெடுத்த பிறகு சோராசுட்ரியர்கள் 13 ஆண்டுகள் இந்த மலைகளில் மறைந்திருந்தனர். இந்த காலகட்டத்தில் (1393-1405 சி.இ.) 'இரான்சா சுடர்' பகுரோட்டுக்கு மாற்றப்பட்டது. இன்றும் கூட, இந்த புனித நெருப்பு எரிகிறது. இப்போது உத்வாடாவில் உள்ள ஒரு கோவிலில் உள்ளது. இரான்சா அடாசு பெக்ராம் பார்க்கவும். இது உலகின் மிக உயர்ந்த அர்ப்பணிக்கப்பட்ட நெருப்பு தரமாக வழங்கப்படுகிறது. பகுரோத் குகைகள் பாரம்பரிய தளமாக அறிவிக்கப்பட்டு, இந்திய தொல்லியல் துறையின் கீழ் பாதுகாக்கப்பட்ட நினைவுச்சின்னமாகும்.
# ஹேமந்த் சோரன்



**ஹேமந்த் சோரன்** (பிறப்பு: 10 ஆகஸ்டு 1975), இந்தியாவின் ஜார்க்கண்டு மாநிலத்தின் 5வது முதலமைச்சராக தற்போது உள்ளார்.  

இவர் பழங்குடி வகுப்பைச் சேர்ந்தவர். ஜார்கண்ட் முக்தி மோர்ச்சா கட்சியின் செயல் தலைவராக உள்ளார். முன்னர் இவர் ஜார்க்கண்ட் மாநிலத்தின் முதலமைச்சராக 2013 முதல் 2014 முடிய பதவி வகித்தவர். இவரது தந்தை சிபு சோரன் ஜார்க்கண்ட் மாநில முதலமைச்சராக மூன்று முறை (2 மார்ச் 2005 - 12 மார்ச் 2005; -27 ஆகஸ்ட் 2008 - 18 ஜனவரி 2009 & 30 டிசம்பர் 2009 - 31 மே 2010) பதவி வகித்தவர். இவரது மனைவி பெயர் கல்பனா சோரன் ஆகும்.  

ஹேமந்த் சோரன் ஜார்கண்ட் முன்னர் 2010 முதல் 2013 முதலமைச்சராகவும்; சட்டமன்ற எதிர்கட்சித் தலைவராகவும் பதவி வகித்தவர். மேலும் 2015 முதல் 2019 வரை மற்றும் 2009 முதல் 2010 வரை ஜார்க்கண்டிலிருந்து மாநிலங்களவை உறுப்பினராக இருந்தார் .  

## நிலம் மற்றும் பண மோசடி வழக்கு
நிலம் மற்றும் பண மோசடி வழக்கில் ஹேமந்த் சோரனை விசாரிக்க அமலாக்க இயக்குநரகம் ஏழு முறை அழைப்பாணை விடுத்துள்ளது.  
## சட்டமன்ற உறுப்ப்பினர் பதவியிலிருந்து தகுதி நீக்கப் பரிந்துரை
தேர்தல் நடத்தை விதிகளுக்கு எதிராக, முதலமைச்சர் ஹேமந்த் சோரன், அரசு நிலக்கரி சுரங்கங்களை தனது பெயருக்கு குத்தகைக்கு ஒதுக்கிய காரணத்தினால், இந்தியத் தேர்தல் ஆணையம் ஹேமந்த் சோரனை சட்டமன்ற உறுப்பினர் பதவியிலிருந்து தகுதி நீக்கம் செய்ய 26 ஆகஸ்டு 2022 அன்று ஜார்கண்ட் ஆளுநருக்கு பரிந்துரை செய்தது.  
## மீண்டும் பதவியில்
உயர் நீதிமன்ற தீர்ப்பின்படி, 2 பிப்ரவரி 2024 அன்று முதலமைச்சர் பதவியிலிருந்து விலகிய சோரன், உச்ச நீதிமன்ற தீர்ப்பின்படி 4 சூலை 2024 அன்று மீண்டும் முதலமைச்சராக பதவியேற்றார்.  

## இதனையும் காண்க
- ஜார்கண்ட் முதலமைச்சர்கள் பட்டியல்
# சைமன் கின்பெர்க்கு



**சைமன் டேவிட் கின்பெர்க்கு** (பிறப்பு: 2 ஆகத்து 1973) என்பவர் பிரித்தானியாவில் பிறந்த அமெரிக்க நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார்.  

இவர் 20ஆம் சென்சுரி பாக்ஸ் திரைப்பட உரிமையில் எக்ஸ்-மென் போன்ற பல படங்களை எழுதியுள்ளார் அல்லது தயாரித்துள்ளார், மேலும் மிஸ்டர் & மிசஸ் சிமித் மற்றும ஷெர்லாக் ஹோம்ஸ் போன்ற படங்களுக்கும் திரைக்கதை எழுதியுள்ளார். இவர் சிண்டரெல்லா மற்றும் த மார்சன் உள்ளிட்ட பிற படங்களில் தயாரிப்பாளராக பணியாற்றியுள்ளார், அத்துடன் சிறந்த திரைப்படத்திற்கான அகாதமி விருதுக்கு பரிந்துரைக்கப்பட்டது. இவர் 2019 ஆம் ஆண்டு வெளியான எக்ஸ்-மென் திரைப்படமான எக்ஸ்-மென்: டார்க் பீனிக்ஸ் மூலம் இயக்குநராக அறிமுகமானார்.  

## ஆரம்ப கால வாழ்க்கை
இவர் 2 ஆகத்து 1973 ஆம் ஆண்டு, இங்கிலாந்தின் இலண்டனில் உள்ள ஹேமர்ஸ்மித்தில் அமெரிக்க பெற்றோரான மோனிகா மெனெல் கின்பெர்க் மற்றும் நியூயார்க் நகரில் பிறந்த எழுத்தாளர் மற்றும் தயாரிப்பாளரான ஜூட் கின்பெர்க் ஆகியோருக்கு மகனாகப் பிறந்தார். ஆறு வயதிலிருந்து, இவர் கலிபோர்னியாவின் லாஸ் ஏஞ்சல்ஸில் வளர்ந்தார். இவர் யூதர் ஆவார்.
# சீனப் புல்குருவி


**சீனப் புல்குருவி** (*Chinese grassbird*)(*கிராமினிகோலா இசுட்ரைடசு*) என்பது பெல்லோர்னிடே குடும்பத்தில் உள்ள ஒரு பறவை சிற்றினமாகும். இது முன்னர் பழைய உலக கதிர்க்குருவி குடும்பமான சில்விடே மற்றும் தவிட்டுக்குருவி குடும்பமான திமாலிடேவில் வைக்கப்பட்டது.  

## பரவலும் வாழிடமும்
இது தென்கிழக்கு சீனா, வங்காளதேசம், தென்கிழக்கு மியான்மர், கம்போடியா, வடகிழக்கு வியட்நாம் மற்றும் ஆய்னான் தீவு ஆகியவற்றின் தாழ் நிலங்களில் உள்ள நன்னீர் சதுப்புநிலங்கள் அல்லது ஆறுகளின் கரையோரங்களில் உயரமாக வளரும் தாவரங்களில் காணப்படுகிறது. இது வாழ்விட இழப்பால் அச்சுறுத்தப்படுகிறது.
# கிராமினிகோலா



***கிராமினிகோலா*** என்பது பெல்லோர்னிடே குடும்பத்தில் உள்ள குருவி சிற்றினமாகும்.  

## சிற்றினங்கள்
இந்தப் பேரினமானது பின்வரும் சிற்றினங்களைக் கொண்டுள்ளது.  
| இந்திய புல் பறவை | *கிராமினிகோலா பெங்காலென்சிஸ்* | வங்களாதேசம், வட இந்தியா, பூட்டான் மற்றும் நேபாளம் |
| --- | --- | --- |
| சீன புல் பறவை | *கிராமினிகோலா இசுட்ரைடசு* | தென்கிழக்கு சீனா, வங்களாதேசம், தென்கிழக்கு மியான்மர், தென்-மத்திய தாய்லாந்து, கம்போடியா, வடகிழக்கு வியட்நாம் மற்றும் ஆய்னன் தீவு |
# பூந்தமல்லி புறவழிச்சாலை மெற்றோ


**பூந்தமல்லி புறவழிச்சாலை மெற்றோ** (*Poonamallee Bypass metro station*) என்பதுசென்னை மெட்ரோவின் ஆரஞ்சு பாதையில் உள்ள ஒரு மெற்றோ நிலையம் ஆகும். இது சென்னை மெற்றோ, பூந்தமல்லி புறவழிச்சாலை கலங்கரைவிளக்கம் நீட்டிப்பின் பாதை IV-ல் உள்ள 30 தொடருந்து நிலையங்களில் ஒன்றாகவும், 18 உயர்த்தப்பட்ட நிலையங்களில் ஒன்றாகவும் இந்த நிலையம் உள்ளது. இந்த நிலையம் பூந்தமல்லியின் சுற்றுப்புறங்களில் சேவை செய்கிறது.  

## வரலாறு
இந்நிலையத்தின் கட்டுமானம் 2021-ல் தொடங்கியது. இந்த கட்டுமானத்திற்கு ஆசிய உள்கட்டமைப்பு முதலீட்டு வங்கி நிதியளிக்கிறது.  

## பணிமனை
பூந்தமல்லி புறவழிச்சாலை மெற்றோ நிலையத்தில் ஒரு பணிமனை இடம்பெறும். இது சென்னை மெற்றோவின் ஐந்து பணிமனைகளுள் ஒன்றாக இருக்கும். அடிச்சுமை ஏற்று, நிலைப்படுத்தச்செய்யக்கூடிய பாதையினை அமைப்பதற்குக் கூடுதல் 800 முதல் 900 மில்லியன் வரை செலவாகும் என்பதால், மூலதனச் செலவைச் சேமிப்பதற்காக இந்த நிலையம் நிலைப்படுத்தச்செய்யக்கூடிய பாதைகளைக் கொண்டிருக்கும்.  
| **L1** | இடைமாடி | கட்டணக் கட்டுப்பாடு, நிலைய முகவர், மெற்றோ அட்டை விற்பனை இயந்திரங்கள், குறுக்குவழி |
| --- | --- | --- |
| **L2** | <small></small> |  |
| <span>**தளம் 1**

</span><span>**தெற்கு நோக்கி**</span> | நோக்கி → பரந்தூர் விமான நிலையம் <small>அடுத்த நிலையம் பூந்தமல்லி டிப்போ</small> |  |
| <span>**தளம் 2**

</span> <span>**தெற்கு நோக்கி**</span> | நோக்கி → கலங்கரை விளக்கம் <small>அடுத்த நிலையம் பூந்தமல்லி</small> |  |
| <small></small></img> | } |  |

## மேலும் பார்க்கவும்

- சென்னை மெட்ரோ நிலையங்களின் பட்டியல்
- சென்னையில் உள்ள ரயில் நிலையங்கள்
- சென்னையில் போக்குவரத்து
- இந்தியாவில் நகர்ப்புற ரயில் போக்குவரத்து
# அடோக்சுசியே


**அடோக்சுசியே** (தாவர வகைப்பாட்டியல்: *Adoxaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>E.Mey.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Preuss. Pfl.-Gatt. 198 (1839), nom. cons.
# கின்னியர்-பெர்ரன் வினை

**கின்னியர்-பெர்ரன் வினை** (*Kinnear–Perren reaction*) என்பது ஆல்க்கைல் பாசுபோனைல் இருகுளோரைடுகள் (RP(O)Cl<sub>2</sub>) மற்றும் ஆல்க்கைல் பாசுபோனைல் எசுத்தர்கள் (RP(O)(OR')<sub>2</sub>). தயாரிக்கப் பயன்படும் ஒரு வேதி வினையாகும். கிளே-கின்னியர்-பெர்ரன் வினை என்ற பெயராலும் இந்த கரிமபாசுபரசு வேதியியல் வினை அறியப்படுகிறது. ஆல்க்கைல் குளோரைடு, பாசுபரசு முக்குளோரைடு மற்றும் அலுமினியம் முக்குளோரைடு ஆகியவை இவ்வினைக்கான வினைபடு பொருள்களாகும். ஆல்க்கைல்முக்குளோரோபாசுபோனியம் உப்பு வழியாக இவ்வினை தொடர்கிறது:  
:RCl + PCl<sub>3</sub> + AlCl<sub>3</sub> → [RPCl<sub>3</sub>]<sup>+</sup>AlCl<sub>4</sub><sup>−</sup>  

இந்த முக்குளோரோபாசுபோனியம் இடைநிலையை அலுமினியத் தூளுடன் சேர்த்து குறைப்பு வினைக்கு உட்படுத்தினால் ஆல்க்கைல்முக்குளோரோபாசுபீன்கள் (RPCl<sub>2</sub>) கிடைக்கும்.  

இதே இடைநிலை வேதிப்பொருளை பகுதி நீராற்பகுப்புக்கு உட்படுத்தினால் ஆல்க்கைல்பாசுபோனைல் இருகுளோரைடை அளிக்கிறது:  
:[RPCl<sub>3</sub>]<sup>+</sup>AlCl<sub>4</sub><sup>−</sup> + H<sub>2</sub>O → RP(O)Cl<sub>2</sub> + AlCl<sub>3</sub> + 2 HCl  

கின்னியர்-பெர்ரன் வினை முதலில் வேதியியலாளர் கிளே என்பவரால் தெரிவிக்கப்பட்டது. கின்னியர் மற்றும் பெர்ரன் ஆகியோரால் விரிவாக்கப்பட்டது. நான்கு குளோரினேற்றம் அடைந்த மீத்தேன்கள் (CH<sub>4−x</sub>Cl<sub>x</sub>) தொடர்புடைய CH<sub>3</sub>-, CH<sub>2</sub>Cl-, CHCl<sub>2</sub>-மற்றும் CCl<sub>3</sub>-பதிலீடு செய்யப்பட்ட வழிப்பெறுதிகளை கொடுக்கின்றன என்பதை இவர்கள் விவரித்தனர். ஐதரசன் சல்பைடை வினைக்குள் கொண்டு வந்தால் ஆல்க்கைல்தயோபாசுபோனைல் இருகுளோரைடுகள் கிடைக்கும் என்பதையும் இவர்கள் விவரித்தனர்.
# ஜான் பில்கர்



**ஜான் ரிச்சர்ட் பில்கர்** ( *John Richard Pilger* ) 9 அக்டோபர் 1939 - 30 டிசம்பர் 2023) ஓர் ஆத்திரேலியப் பத்திரிகையாளரும், எழுத்தாளரும், அறிஞரும் மற்றும் ஆவணப்படத் தயாரிப்பாளரும் ஆவார். 1962 முதல், இவர் முக்கியமாக பிரிட்டனில் இருந்தார். நியூயார்க்கில் உள்ள கோர்னெல் பல்கலைக்கழகத்தில் வருகைப் பேராசிரியராகவும் இருந்தார்.  

பில்கர் அமெரிக்க, ஆத்திரேலிய மற்றும் பிரிட்டிசு வெளியுறவுக் கொள்கையை விமர்சித்தவர். அது ஏகாதிபத்திய மற்றும் காலனித்துவ நிகழ்ச்சி நிரலால் இயக்கப்படுவதாக இவர் கருதினார். ஆத்திரேலியப் பழங்குடிகளை தனது சொந்த நாட்டில் நடத்துவதை இவர் விமர்சித்தார். கம்போடிய இனப்படுகொலை பற்றிய அறிக்கைகளுக்காக இவர் முதலில் சர்வதேச கவனத்தை ஈர்த்தார்.  

## சொந்த வாழ்க்கை
பில்கர், மருத்துவரும் மற்றும் புவியியலாளருமான சர் ஜான் சுமித் பிளெட் என்பரின் பேத்தியான பத்திரிகையாளர் இசுகார்த் பிளெட் என்பவரை மணந்தார். இவர்களுக்கு சாம் என்ற ஒரு மகன் 1973 இல் பிறந்தார். சாம் ஒரு விளையாட்டு சார்பான எழுத்தாளர் ஆவார். பில்கருக்கு பத்திரிக்கையாளர் இவோன் ராபர்ட்சு என்பவர் மூலம் ஜோ பில்கர் என்ற ஒரு மகளும் 1984 இல் பிறந்தார். ஜோ ஒரு எழுத்தாளர் மற்றும் கலை விமர்சகராக இருக்கிறார்.  

## தொழில் வாழ்க்கை
ஒரு ஆவணப்படத் தயாரிப்பாளராக பில்கரின் வாழ்க்கையானது *தி க்வைட் மியூட்டினி* (1970) என்ற படத்தில் தொடங்கியது. இது இவர் வியட்நாமுக்குச் சென்றபோது தயாரிக்கப்பட்டது. அதன்பிறகு 50 க்கும் மேற்பட்ட ஆவணப்படங்களுடன் தொடர்ந்தது. கம்போடியாவில் கெமர் ரூச் ஆட்சியாளர் போல் பாட் ஆட்சியின் பின்விளைவுகள் பற்றிய *இயர் ஜீரோ* (1979), மற்றும் *டெத் ஆஃப் எ நேஷன்: தி திமோர் பிளாட்* (1993) ஆகியவை இதே போன்ற ஆவணப் படைப்புகள் ஆகும். பூர்வீக ஆத்திரேலியர்கள் பற்றிய இவரது பல ஆவணப் படங்களில் *தி சீக்ரெட் கன்ட்ரி* (1985) மற்றும் *உட்டோபியா* (2013) ஆகியவையும் அடங்கும். பிரித்தனின் *டெய்லி மிரர்* என்ற அச்சு ஊடகத்தில், பில்கர் 1963 முதல் 1986 வரை பணிபுரிந்தார், 1991 முதல் 2014 வரை *நியூ ஸ்டேட்ஸ்மேன்* பத்திரிகையிலும் வழக்கமாக கட்டுரை எழுதினார்.  

பில்கர் 1967 மற்றும் 1979 இல் பிரிட்டனின் சிறந்த பத்திரிகையாளர் விருதை வென்றார். இவரது ஆவணப்படங்கள் பிரிட்டன் மற்றும் உலகளவில் பிரிட்டன் திரைப்படம் மற்றும் தொலைக்காட்சி அகாதமி விருது  

## கௌரவம்
பிரித்தானிய நூலகத்தில் ஜான் பில்கரின் காப்பகம் உள்ளது.  


- *The Last Day* (1975)
- *Aftermath: The Struggles of Cambodia and Vietnam* (1981)
- *The Outsiders* (with Michael Coren, 1984)
- *Heroes* (1986), (2001)
- *A Secret Country* (1989)
- *Distant Voices* (1992 and 1994)

- *Hidden Agendas* (1998)
- *Reporting the World: John Pilger's Great Eyewitness Photographers* (2001)
- *The New Rulers of the World* (2002; 4th ed. 2016)
- *Tell Me No Lies: Investigative Journalism and its Triumphs* (ed.) Cape (2004)
- *Freedom Next Time* (2006)
# சத்பால் தன்வார்



**சத்பால் தன்வார்** (*Satpal Tanwar*) இந்தியாவைச் சேர்ந்த ஒரு சமூகச் செயற்பாட்டாளர் ஆவார். 1984 ஆம் ஆண்டு அக்டோபர் மாதம் 29 ஆம் தேதியான்று இவர் பிறந்தார். பட்டியல் இனத்தவர்களின் உரிமைகளுக்காக குரல் கொடுக்கும் பீம் சேனா என்ற அமைப்பின் நிறுவனர் மற்றும் தேசியத் தலைவராகவும் அறியப்படுகிறார்.  

## தொழில்
அகில இந்திய அம்பேத்கர் இராணுவம் எனப்படும் பீம் சேனா அமைப்பை சத்பால் தன்வார் நிறுவினார். தேசியத் தலைவராகவும் செயல்பட்டார். பீம் சேனா 2010 ஆம் ஆண்டு சத்பால் தன்வாரால் நிறுவப்பட்டது, சகாரன்பூர் வன்முறை வழக்கில் செயலற்ற தன்மை நீடித்ததற்காக சந்தர் மந்தரில் 2017 ஆம் ஆண்டு போராட்டங்களை ஏற்பாடு செய்ததில் இவர் முக்கிய நபராக இருந்தார். 2017 ஆம்ம் ஆண்டு பீம் படைக்கு ஆதரவாக இருந்தார்  

2018 ஆம் ஆண்டு ஏப்ரல் மாதத்தில் சாதிய போராட்டங்களில் பங்கேற்றார். தில்லியில் உள்ள கமலா நேரு பூங்காவில் பீம் சேனா உறுப்பினர்களை கூட்டவும் ஏற்பாடு செய்தார்.  

2020 ஆம் ஆண்டில், குருகிராமில் அத்ராசு கூட்டுப் பலாத்கார வழக்குக்கு எதிராக இவர் மற்ற தலித் அமைப்புகளுடன் இணைந்து ஒரு போராட்டத்தை ஏற்பாடு செய்தார்.  

## சர்ச்சைகள்
நாட்டுப்புற இராக்னி பாடல் ஒன்றில் தலித் சமூகத்தை இழிவுபடுத்தியதாக அரியான்வி நடனக் கலைஞர் சப்னா சவுத்ரி மீது தன்வார் பட்டியலின சட்டத்தின் கீழ் வழக்குப் பதிவு செய்தார். 2016 ஆம் ஆண்டு வழக்குக்குப் பிறகு சப்னா தற்கொலைக்கு முயன்றார். தனக்கு எதிராக இணையத்தில் பிரச்சாரம் செய்ததற்காக தன்வார் மீது குற்றம் சாட்டினார். பின்னர் சப்னா மீதான வழக்கு இரத்து செய்யப்பட்டு இவர் மீது தூண்டுதல் வழக்கு பதிவு செய்யப்பட்டது.  

பின்னர் இவர் அடையாளம் தெரியாத ஆண்களால் (சப்னாவின் ஆதரவாளர்கள் என்று குற்றம் சாட்டப்பட்டவர்கள்) இரவு நேரத்தில் தாக்கப்பட்டார். பின்னர் வழக்கை திரும்பப் பெறுவதற்காக இந்திய இராணுவ வீரர் ஒருவராலும் தொலைபேசியில் மிரட்டல் விடுக்கப்பட்டார்.  

2022 ஆம் ஆண்டில் , நூபுர் சர்மாவுக்கு எதிரான பெண் வெறுப்பு மற்றும் இழிவான கருத்துக்களை தெரிவித்ததற்காக தன்வார் மீண்டும் சர்ச்சையில் சிக்கினார், ஒரு தொலைக்காட்சி விவாதத்தின் போது இவர் அத்தகைய அவதூறான கருத்துக்களை கூறினார். சப்னாவின் நாக்கை அறுத்து இவரிடம் கொண்டு வருபவருக்கு 1 கோடி ரூபாய் பரிசாக வழங்கப்படும் என்று அறிவித்தார். சப்னா தூக்கிலிடப்படுவதற்கு தகுதியானவர் என்றும் இவர் கூறினார், இறுதியில் இவரது கீச்சகம் கணக்கு இடைநிறுத்தப்பட்டது. கைது செய்யப்பட்டார், ஆனால் பின்னர் பிணையில் விடுவிக்கப்பட்டார்.  

-
# பால்வெளி மையம்

**பால்வெளி மையம்** (*Galactic Center*) என்பது நம் பால்வழியின் சுழற்சி மையாமாகும். இதன் மையத்தில் 4 மில்லியன் சூரியப் பொருண்மை கொண்ட மீப்பொருண்மை கருந்துளை உள்ளது. இது தனுசு ஏ எனப்படுகிறது. இது கதிர்வீச்சு வாயிலாகும். இது தோராயமாக பால்வழி சுழற்சி மையத்தில் அமைகிறது. பால்வெளி மையம் புவியில் இருந்து தோராயமாக 8 கிலோபார்செக்குகள் (26,00 ஒளியாண்டுகள்) தொலைவில் தனுசு, வேட்டுவன், கடகம்(விருச்சிகம்) விண்குழாம் திசையில் அமைந்துள்ளது. இங்கு பாலவழி மிகப் பொலிவாக, பட்டாம்பூச்சி (M6) விண்மீன்குழாம் அருகிலும் குழல் ஒண்முகிலுக்குத் தெற்கே உள்ள சவுலா(Shaula) விண்மீனுக்கு அருகிலும் உள்ளது.  

## குறிப்புகளும் மேற்கோள்களும்
# மரோயெயியா தாரியானி



**மரோயெயியா தாரியானா** (தாவர வகைப்பாட்டியல்:*Marojejya darianii*), பெரிய இலை பனை என்றும், 'ரவிம்பே' பனை என்றும் அழைக்கப்படுகிறது. இத்தாவரயினம், பூக்கும் தாவரத் தொகுதியின் கீழுள்ள, பனைக் குடும்பத்தில் அமைந்துள்ளது. இது மடகாசுகரின் மழைக்காடுகளில் மட்டுமே காணப்படுகிறது.1984 ஆம் ஆண்டு முனைவர் மார்தி தாரியனால் கண்டுபிடிக்கப்பட்ட பின்பு தான் உலகின் தாவரவியல் அறிஞர் அறிந்தனர். இது மிகவும் மிக அருகிய நிலையில் உள்ளதும் வாழ்விட இழப்பு காரணமாக அழிந்து போகுமமச்சுறுத்தலிலும் உள்ளது. அறியப்பட்ட இந்த மரத்தின் மிகப்பெரிய எளிய இலைகள், ஒவ்வொன்றும் முப்பது அடி (9 மீட்டர்) நீளமும் நான்கு அடி (1.2 மீட்டர்) அகலமும் கொண்டது.
# சஞ்சய் பாட்டியா



**சஞ்சய் பாட்டியா** (*Sanjay Bhatia*) இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டு சூலை மாதம் 29 ஆம் தேதியன்று இவர் பிறந்தார். வணிகவியல் பாடத்தில் பட்டம் பெற்றார். 2000 ஆம் ஆண்டில் பானிபத்து நகராட்சிக் குழுவின் தலைவராக இருந்தார். அரியானா மாநில அரசியலில் பாரதிய சனதா கட்சி அரசியல்வாதியாகச் செயல்பட்டார். 2005 மற்றும் 2009 ஆம் ஆண்டுகளில் சட்டப்பேரவைத் தேர்தலில் போட்டியிட்டு தோல்வியடைந்தார். தற்போது 2019 ஆம் ஆண்டு நடைபெற்ற மக்களவைத் தேர்தலில் அரியானாவின் கர்னால் தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். பாரதிய சனதா கட்சியின் மாநிலப் பொதுச் செயலாளராகவும் அரியானா காதி மற்றும் கிராமத் தொழில் வாரியத்தின் முன்னாள் தலைவராகவும் பணியாற்றினார்.
# வளிமண்டலங் கடப்பு வட்டணை

புவி **வளிமண்டலங் கடப்பு வட்டணை** '('transatmospheric orbit)'' (**TAO**) என்பது புவியைச் சுற்றியுள்ள ஒரு வட்டணையாகும், இதில் வட்டணையின் புவியண்மை வரையறுக்கப்பட்ட வளிமண்டலத்துடன் வெட்டுகிறது. வளிமண்டலங் கடப்பு வட்டணைகள் பொதுவாக 100 கி.மீ. (62 மைல்) உயரத்தில் உள்ள FAI வரையறுக்கப்பட்ட கார்மான் கோடுகளை வெட்டும்அல்லது அவை புவி தாழ் வட்டணைகளை வேறுபடுத்துவதற்கு பயன்படுத்துகின்றன, ஆனால் அமெரிக்காவில் வரையறுத்த 50 மைல் (80 கி.மீ.) கோடு போன்ற உயரங்களில் பயன்படுத்தப்படும். இத்தகைய வட்டணைகள் குறிப்பிடத்தக்க வளிமண்டல இழுவைக்கு உட்பட்டவை, சரிபார்க்கப்படாமல் விடப்பட்டால் விரைவான வட்டணைச் சிதைவை ஏற்படுத்தும்.  

பல செயற்கைக்கோள்கள் வளிமண்டலங் கடப்பு புவியின் வட்டணையில் வைக்கப்பட்டுள்ளன, . இத்தகைய செயற்கைக்கோள்களில் EOS 02, அசாதிசாட்(AzaadiSAT) ஆகியவை அடங்கும், இவை SSLV ஏவூர்தியின் மேல் நிலை செயலிழப்பு காரணமாக 76 கி.மீ. x 356 கி.மீ. (47 மைல் x 221 மைல்) வளிமண்டல வட்டணையில் நிலைநிறுத்தப்பட்டன. இவை ஏவூர்தியின் செயலிழப்பு காரணமாக வட்டணைச் சிதைவுக்கு வேகமாக உள்ளாவதால் வளிமண்டலங் கடப்பு வட்டணைகள் வரம்புள்ள சில நடைமுறை பயன்பாடுகளைக் கொண்டுள்ளன IXV விண்கலத்தின் மறு நுழைவைச் சரிபார்க்கவே இத்தகைய ஒரு பயன்பாடு பயன்படுத்தப்பட்டது. இது 76 கி.மீ. x 416 கி.மீ. (47 மைல் x 258 மைல்) வளிமண்டலங் கடப்பு வட்டணையில் செலுத்தப்பட்டது.  

போயிங் விண்மீன்தட விண்கலம் அட்லசு V ஏவூர்தி வழி வளிமண்டல வட்டணையில் வைக்கபட்டது. இது பன்னாட்டு விண்வெளி நிலையத்தை அடையும் தாழ் புவி வட்டணைக்குச் செல்ல, தன் கல உந்துவிசையைப் பயன்படுத்துகிறது.
# கின்ஃபரா நெசவுப் பூங்கா



**கின்ஃபரா நெசவுப் பூங்கா** (*Kinfra Textile Park Taliparamba*) இந்தியாவின் கேரள மாநிலத்திலுள்ள கண்ணூர் மாவட்டத்தின் தளிப்பறம்பா நகராட்சிக்கு அருகில் உள்ள நடுக்காணி கிராமத்தில் அமைந்துள்ளது. கேரளா தொழிற்சாலை உள்கட்டமைப்பு மேம்பாட்டு ஆணையம் இந்நெசவுப் பூங்காவை நிறுவியது. நெசவுத் தொழிலுக்குத் தேவையான உள்கட்டமைப்பு மற்றும் பிற தொடர்புடைய வசதிகளை வழங்குவதற்காக இப்பூங்கா நிறுவப்பட்டது. நடுக்காணி நெசவுப் பூங்காவில் 50 நிறுவனங்கள் உள்ளன. பொதுவான கழிவுநீர் சுத்திகரிப்பு நிலைய ஆலை, நீர் சுத்திகரிப்பு நிலையம், நெசவு மையம், வடிவமைப்பு தொழிற்சாலை, ஒருங்கிணைந்த உள்கட்டமைப்பு போன்ற வசதிகள் இங்கு ஏற்படுத்தப்பட்டுள்ளன.  

## உள்கட்டமைப்பு & வசதிகள்

- தடையில்லா மின்சாரம்
- தண்ணிர் விநியோகம்
- நிலையான வடிவமைப்பு தொழிற்சாலை
- தொடர்பு அமைப்புகள்
- அபாயகரமான கழிவுகளை அகற்றும் அமைப்பு
- சாயமிடுதல் மற்றும் முறுக்கு ஆலை
- ஒற்றை சாளர அனுமதி அமைப்பு
# ம. வீ. இராமானுஜாச்சாரியார்

**மணலூர் வீரவல்லி ராமானுஜாச்சாரியார்** (பிறப்பு:1866-இறப்பு:1940), வேத வியாசர் சமசுகிருத மொழியில் எழுதிய மகாபாரத காவியத்தை முதன்முதலில் தமிழ் மொழியில் மொழிபெயர்த்தவர். இவரது தமிழ் மொழிபெயர்ப்பு மகாபாரதத்தை **கும்பகோணம் பதிப்பு** என்று அழைப்பர்.  

கும்பகோணம் அருகில் மணலூர் கிராமத்தில் 1866ல் பிறந்த இராமானுஜரின் சிறு வயதில் தந்தையை இழந்ததால்; தாயாரால் வளர்க்கப்பட்டார். தனது தாய் மாமன் வீரராகவாச்சாரியாரிடம் தமிழ் மற்றும் சமசுகிருதம், இலக்கணம் மற்றும் வியாகரண சூத்திரங்களைக் கற்றார். மேலும் மெட்ரிக்குலேசன் படிப்பு முடித்த இராமானுஜர் சமசுகிருதத்தில் உயர்கல்வி கற்க காசி சென்றார். காசியில் உள்ள குமாரசாமி மடத்தில் (திருப்பனந்தாள் ஆதீனத்துடன் இணைக்கப்பட்டது) தங்கி படிப்பைத் தொடர்ந்தார். இராமானுஜர் பிரம்ம சூத்திரத்தின் சமசுகிருத விளக்க உரையான ஸ்ரீ பாஷ்யத்தை காசியில் எம். வீ. இராமானுஜாச்சாரியர் ஆங்கிலத்தில் மொழி பெயர்த்தார்.  

பின்னர் திருவாவடுதுறை ஆதீனத்தின் இளைய தம்பிரான் அம்பலவாண தேசிகரிடம் தமிழில் உயர் கல்வி கற்றார். அவ்வமயம் இராமானுஜருக்கு உ. வே. சாமிநாதய்யரின் நட்பு கிட்டியது.  

கும்பகோணம் அரசுக் கல்லூரியில் தமிழ் விரிவுரையாளராக இருந்த உ. வே. சாமிநாதய்யரின் பரிந்துரையின் பேரில், இராமானுஜர் கும்பகோணம் உயர்நிலைப் பள்ளியில் 1893-1911 ஆண்டுகளில் சமசுகிருத பண்டிதராக பணிபுரிந்தார். 1911ல் கும்பகோணம் அரசுக் கல்லூரியில் விரிவுரையாளராக பணியில் சேர்ந்தார். 1905 முதல் வேத வியாசர் சமசுகிருத மொழியில் எழுதிய மகாபாரத காவியத்தை முதன்முதலில் தமிழ் மொழியில் மொழிபெயர்க்கத் தொடங்கினார். மகாபாரத மொழிபெயர்ப்புப் பணியை முடித்தார்.  

இராமானுஜாச்சாரியார் சென்னைப் பல்கலைக்கழகக் கல்விக் குழுவில் ஏறத்தாழ 21 ஆண்டுகள் உறுப்பினராகப் பணியாற்றினார்.
# அமர் சிங் சாகல்


**அமர் சிங் சாகல்** (*Amar Singh Sahgal*) (பிலாஸ்பூரில், பிப்ரவரி, 1903 இல் பிறந்தார்) இந்தியாவின் மத்தியப் பிரதேச மாநிலத்தில் உள்ள பிலாஸ்பூரில் (மக்களவைத் தொகுதி) முதல் மக்களவை உறுப்பினராக இருந்தார். பிலாஸ்பூரிலிருந்து 4வது மக்களவைக்கு உறுப்பினராகத் தேர்ந்தெடுக்கப்பட்டார்.  

அவர் 2வது மற்றும் 3வது மக்களவைக்கு ஜாஞ்ச்கீர் (மக்களவைத் தொகுதி) யிலிருந்து தேர்ந்தெடுக்கப்பட்டார்.
# இந்தியாவிலுள்ள உயரமான சிலைகளின் பட்டியல்

இந்தியாவில் 100 அடிக்கு உயரமான இந்து சமயம், பௌத்த சமயம் மற்றும் சமண சமயச் சிலைகளின் பட்டியல் பின்வருமாறு:  

| சிலைக்கான பெயர் | யாரின் சிலை | இருப்பிடம் | மாநிலம் | உயரம் | குறிப்பு | படம் | நிறுவிய ஆண்டு |
| --- | --- | --- | --- | --- | --- | --- | --- |
| **ஒற்றுமைக்கான சிலை** | வல்லபாய் பட்டேல் | கெவாடியா, நர்மதா மாவட்டம் | குஜராத் | உலகின் மிக உயரமான சிலை | 2018 |  |  |
| நம்பிக்கைக்கான சிலை | சிவபெருமான் | நாத்வாரா | இராஜஸ்தான் | அமர்ந்த நிலையில் சிவபெருமான் சிலை | 2022 |  |  |
| **சமத்துவச் சிலை** | இராமானுசர் | ஐதராபாத் | தெலங்காணா | இந்தியாவின் இரண்டாவது உயரமான சிலை | 2022 |  |  |
| உசேன் சாகர் அம்பேத்கர் சிலை | அம்பேத்கர் | உசேன் சாகர் , ஐதராபாத் | தெலங்காணா | அம்பேத்கரின் இரண்டாவது உயரமான சிலை | 2023 |  |  |
| பஞ்சமுக அனுமன் சிலை | அனுமன் | குனிகல், தும்கூர் மாவட்டம் | கர்நாடகா | 49 | 161 | உலகின் உயரமான பஞ்சமுக அனுமன் சிலை | 2022 |
| முத்துமலை முருகன் கோயில், ஏத்தாப்பூர் | முருகன் | புத்திரகவுண்டன்பாளையம், சேலம் மாவட்டம் | தமிழ்நாடு | உலகின் உயரமான முருகன் சிலை | 2022 |  |  |
| வைஷ்ணவ தேவி சிலை | வைஷ்ணோ தேவி | பிருந்தாவனம் | உத்தரப் பிரதேசம் | 2010 |  |  |  |
| வீர அனுமார் சிலை | அனுமன், விஜயவாடா | ஆந்திரப் பிரதேசம் | உலகின் இரண்டாவது உயரமான அனுமன் சிலை | 2003 |  |  |  |
| திருவள்ளுவர் சிலை | திருவள்ளுவர், கன்னியாகுமரி | கன்னியாகுமரி மாவட்டம் | தமிழ்நாடு | (133 அடி) | . | 2000 |  |
| புத்தர் பூங்கா | கௌதம புத்தர் | ரவாங்கலா, | தெற்கு சிக்கிம் மாவட்டம், சிக்கிம் ]] | 2013 |  |  |  |
| தியான புத்தர் சிலை | கௌதம புத்தர் | அமராவதி, குண்டூர் மாவட்டம் | ஆந்திரப் பிரதேசம் | 2015 |  |  |  |
| பத்மசாம்பவர் சிலை | பத்மசாம்பவர் ரேவல்சர் | இமாச்சலப் பிரதேசம் | உலகின் உயரமான போலோ விளையாட்டு வீரர் சிலை | 2023 |  |  |  |
| முருதீசுவரர் சிவன் சிலை | வடக்கு கன்னட மாவட்டம்]] | கர்நாடகா | இந்தியாவில் இரண்டாவது உயரமான சிவன் சிலை | 2006 |  |  |  |
| சாய் பாபா சிலை | சீரடி சாயி பாபா | காக்கிநாடா | ஆந்திரப் பிரதேசம் | 35.5 | 116 | உலகின் உயரமான சீரடி சாய் பாபா சிலை | 2015 |
| ஆதியோகி சிவன் சிலை | சிவபெருமான் | ஈஷா அறக்கட்டளை கோயம்புத்தூர் | தமிழ்நாடு | 34.2 | 112 | உலகின் உயரமான சிவபெருமானின் மார்பளவு சிலையானது முழுவதும் 500 டன் எஃகு இரும்பால் செய்யப்பட்டது. | 24 பிப்ரவரி 2017 |
| தாமஞ்ஜோடி அனுமன் சிலை | அனுமன் | தாமஞ்சோடி, கோராபுட் | ஒடிசா | 33.1 | 108'9" | உலகின் உயரமான அனுமன் சிலை, நல்கோ நகரியம் | 3 மார்ச் 2017 |
| பசவேஸ்வரா சிலை | பசவர் | பசவகல்யாண் | கர்நாடகா | 33 | 108 | 2014 |  |
| செழிப்பிற்கான சிலை | கெம்பெ கவுடா | தேவனஹள்ளி, பெங்களூர் | கர்நாடகா | 33 | 108 | 2022 |  |
| அகிம்சைக்கான சிலை | ரிசபதேவர் | மங்கி-துங்கி, நாசிக் மாவட்டம் | மகாராஷ்டிரா | உலகின் உயரமான சமணர் சிலை | 2016 |  |  |
| ரிசபதேவர் சிலை | ரிசபதேவர் | பாலிதானா | குஜராத் | 33 | 108 | 2016 |  |
| நந்துரா அனுமன் சிலை | அனுமன் | நந்துரா, புல்டாணா மாவட்டம் | மகாராஷ்டிரம் |  |  |  |  |
| மங்கள மகாதேவர் சிலை | சிவன் | அரியானா | 2012 |  |  |  |  |
| சிவன் சிலை | சிவன் | ஹரனின் படித்துறை, அரித்துவார் | உத்தராகண்டம் | 2012 | } |  |  |
# முதுகுப்புற உடற் குழி

: முதுகுப்புற உடற் குழி இடதுபுறம் உள்ளது.]]  

**முதுகுப்புற உடற் குழி** (*Dorsal body cavity*) மனித உடலின் பின்புறம் முதுகெலும்பின் மேற்பரப்பில் அமைந்துள்ளது. இது மூளையை உள்ளடக்கிய மண்டையோட்டுக் குழி மற்றும் முதுகெலும்பை உள்ளடக்கிய தண்டுவடக் குழி என்றும் இரண்டாகப் பிரிக்கப்பட்டுள்ளது. மூளையும் தண்டுவடமும் சேர்ந்து மத்திய நரம்பு மண்டலத்தை உருவாக்குகின்றன. இந்த இரண்டு குழிகளும் ஒன்றுடன் ஒன்று தொடர்ந்து தொடர்ச்சியானவையாகக் காணப்படுகின்றன. முதுகுப்புற உடற் குழிக்கான உறையும் பாதுகாப்பு சவ்வுகளும் மூளை உறைகள் எனப்படுகின்றன.  

முதுகுப்புற உடற் குழி வயிற்றுப் பகுதி உடற்குழியுடன் சேர்த்து இரண்டு முக்கிய உடற்குழிகளில் ஒன்றாக உள்ளது.
# முன்னுச்சி



**முன்னுச்சி** (*Bregma*) என்பது மண்டை ஓட்டின் மீதுள்ள உடற்கூறியல் புள்ளியாகும். இதில் மண்டையோட்டு நடுப்பொருத்துவாய் செங்குத்தாக நீள்வகிடு பொருத்துவாய் மூலம் வெட்டப்படுகிறது.  

## கட்டமைப்பு
மண்டையோட்டு நடுப்பொருத்துவாய் மற்றும் நீள்வகிடு பொருத்துவாய்</a> ஆகியவற்றின் குறுக்குவெட்டில் மண்டையோட்டின் மேல் நடுத்தர பகுதியில் முன்னுச்சி அமைந்துள்ளது. இது நுதல் எலும்பும் இரண்டு சுவரெலும்புகளும் சந்திக்கும் புள்ளியாகும்.  

## மருத்துவ முக்கியத்துவம்

1. காரைக் கபால என்புக்குறை அல்லது காரைக் கபால எலும்புக்குறை

பிறப்புக் குறைபாடான காரைக் கபால எலும்புக் குறை பாடு நோய் என்பது முன்புற உச்சந்தலை ஒருபோதும் மூடி முன்னுச்சியை உருவாக்காது என்பதைக் குறிக்கும்.  

### அறுவை சிகிச்சை மைல்கல்
முன்னுச்சி பெரும்பாலும் மூளையின் குறுகிய இட நுண் அறுவை சிகிச்சைக்கான குறிப்பு புள்ளியாகப் பயன்படுத்தப்படுகிறது. மண்டை ஓட்டின் மேற்பரப்பை அப்பட்டமாகத் துடைப்பதன் மூலமும், தையல்களின் சந்திப்புப் புள்ளியை தெளிவுபடுத்துவதற்காக நன்றாகக் கழுவுவதன் மூலமும் இது அடையாளம் காணப்படலாம். முன் உச்சந்தலை தட்டையாகவும், மென்மையாகவும், குறுக்கே 3.5 செ.மீ அளவுக்கும் குறைவாக இருக்க வேண்டும். இது மிகவும் பொதுவான வளர்ச்சியுடன் வலுவாக இணைக்கப்பட்டுள்ளது.
# அகலிபா எகெர்சி



**அகலிபா எகெர்சி**(தாவர வகைப்பாட்டியல்:*Acalypha eggersii*) என்ற தாவரயினம், தாவரக் குடும்பத்தின் கீழ் ஆமணக்குக் குடும்பம் வருகிறது. இது எக்குவடோர் நாட்டின் அகணிய உயிரி ஆகும். இதன் இயற்கை வாழிடம் வெப்பமண்டல, மித வெப்பமண்டல காடுகள் ஆகும். *Acalypha cuneata* என்பது இதன் தற்போதைய பெயர் ஆகும்.
# பிரியா மோகன்



**பிரியா அப்பத்தன்னகள்ளி மோகன்** (*Priya Habbathannahalli Mohan*) இந்தியாவைச் சேர்ந்த ஒரு தடகள வீரராவார். 2003 ஆம் ஆண்டு மார்ச்சு மாதம் 15 ஆம் தேதியன்று இவர் பிறந்தார். 2021 ஆம் ஆண்டில் நடைபெற்ற 400 மீட்டர் மூத்தோர் தேசிய வெற்றியாளர் போட்டியில் பந்தயத் தொலைவை 53.29 வினாடிகளில் கடந்து வென்றார். கென்யாவின் நைரோபியில் 2021 ஆம் ஆண்டில் நடைபெற்ற 20 வயதுக்கு உட்பட்டோருக்கான உலகத் தடகள வெற்றியாளர் போட்டியில் கலப்பு 4×400 மீட்டர் தொடர் ஓட்டத்தில் வெண்கலப் பதக்கம் வென்றார். ஆசிய விளையாட்டுப் போட்டிகள் எட்டாத நிலையில், பிரியா மோகன் பாரிசு ஒலிம்பிக்கு போட்டியை அடுத்த இலக்காக நிர்ணயித்து முயற்சிகள் மேற்கொண்டு வருகிறார்.  

## பன்னாட்டு போட்டிகள்
| 2019 | 2019 ஆசிய இளைஞர் தடகள வெற்றியாளர் போட்டி | ஆங்காங் | 2 ஆம் இடம் | கலப்பு தொடரோட்டம் |  |
| --- | --- | --- | --- | --- | --- |
| 2021 | 2021 உலகத் தடகளம் 20 வயதுக்கு உட்பட்டோர் வெற்றியாளர் போட்டி | நைரோபி, கென்யா | 4 ஆவது | 400 மீ | 52.77 |
| 2021 | 2021 உலகத் தடகளம் 20 வயதுக்கு உட்பட்டோர் வெற்றியாளர் போட்டி | நைரோபி, கென்யா | 3 ஆவது | கலப்பு 4 × 400 மீட்டர் தொடரோட்டம் | 3:20.60 |
# திருச்சி சு. சுவாமிநாத ஐயர்

**திருச்சி சுவாமிநாத ஐயர்** (*Tiruchi S. Swaminatha Iyer*)(1 திசம்பர் 1910 - 1998) இதன் பிறகு பல இசை நிகழ்ச்சிகளை வழங்கியுள்ளார். தியாகராஜரின் அரிய படைப்புகளைப் பாடி புகழ் பெற்றார் இவர். இவரது தாத்தா ஒரப்பள்ளி அய்யா பாகவதர், தியாகராஜரின் நேரடி சீடர் ஆவார். கருநாடக இசைப் பாடகராக இருந்ததைத் தவிர, இவர் இசைப் பயிற்றுவிப்பாராக பணிபுரிந்தார். பல சீடர்களுக்கு இசை கற்பித்துள்ளார்.  

## விருதுகள்
- 1987ல் தமிழ்நாடு இயல் இசை நாடக மன்றம் இவருக்கு கலைமாமணி விருதை வழங்கியது.
- 1993-ல், மத்திய சங்கீத நாடக அகாடமி இவருக்கு கர்நாடக குரலிசை விருதை வழங்கியது.
# கி. சாவித்திரி அம்மாள்

**கி. சாவித்திரி அம்மாள்** (*K. Savitri Ammal*)(19 சூன் 1922 - 8 ஆகத்து 1973) என்பவர் இந்திய கோட்டு வாத்தியம் வீரர் ஆவார். இவர் இசை வேளாளர் சமூகத்தைச் சேர்ந்தவர். இவர் திருவரங்கம் ஐயங்காரிடம் கருநாடக இசைப்பாட்டினைப் பாடக் கற்கத் தொடங்கினார். பின்னர் கம்பங்குடி நாராயண ராவிடம் இசைக்கருவி வாசிக்கும் பயிற்சி பெற்றார். கொன்னக்கோலில் தேர்ச்சிபெற மன்னார்குடி வைத்தியலிங்கம் பிள்ளையிடம் இசையின் தாள அம்சங்களில் தேர்ச்சி பெறச் சிறப்புப் பயிற்சி பெற்றார். இவர் முதல் பெண் கோட்டுவாத்தியம் கலைஞர் ஆவார். 1968ஆம் ஆண்டு தமிழக அரசின் கலைமாமணி விருதைப் பெற்றார்.  

## விருதுகள்
1968ஆம் ஆண்டு தமிழக அரசின் கலைமாமணி விருது விருதினைப் பெற்றார்.
# சீசியம் செலீனேட்டு



**சீசியம் செலீனேட்டு** (*Caesium selenate*) என்பது Cs<sub>2</sub>SeO<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். செஞ்சாய்சதுரப் படிகத் திட்டத்தில் நிறமற்ற படிகங்களாக சீசியம் செலீனேட்டு உருவாகிறது.  

## தயாரிப்பு
சீசியம் கார்பனேட்டு சேர்மத்துடன் செலீனிக்கு அமிலக் கரைசல் வினைபுரிந்தால் சீசியம் செலீனேட்டைத் தயாரிக்க முடியும்  
: <chem>Cs2CO3 + H2SeO4 -> Cs2SeO4 + H2O + CO2</chem><math>\uparrow</math>  
செலீனிக்கு அமிலத்தையும் சீசியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தியும் சீசியம் செலீனேட்டைத் தயாரிக்க முடியும்
# காளிதாஸ் நாக்



**காளிதாஸ் நாக்** ( ; 16 ஜனவரி 1892 - 9 நவம்பர் 1966) ஒரு இந்திய வரலாற்றாசிரியரும் எழுத்தாளரும் மற்றும் நாடாளுமன்ற உறுப்பினரும் ஆவார். இவர் 1952-ஆம் ஆண்டில் மாநிலங்களவைக்கு பரிந்துரைக்கப்பட்டு 1954-ஆம் ஆண்டு வரை பணியாற்றினார்.  

## தொடக்க ஆண்டுகள்
காளிதாஸ் பாபு மதிலால் நாக்கிற்கு பிறந்தார். அவர் ராமானந்த சாட்டர்ஜியின் மகள் ஸ்ரீமதி சாந்தா தேவியை மணந்தார். அவர்களுக்கு மூன்று மகள்கள் இருந்தனர்.  

## கல்வி மற்றும் தொழில்
இசுக்காட்டிஷ் தேவாலயக் கல்லூரியில் வரலாற்றில் பட்டம் பெற்ற பிறகு, கல்கத்தா பல்கலைக்கழகத்தில் முதுகலைப் பட்டமும், பாரிஸ் பல்கலைக்கழகத்தில் முனைவர் பட்டமும் பெற்றார் . இவர் ஒரு சிறந்த எழுத்தாளர், இவர் ஸ்காட்டிஷ் சர்ச் கல்லூரி மற்றும் கல்கத்தா பல்கலைக்கழகத்தில் வரலாற்றைக் கற்பித்தார், மேலும் பிரான்ஸ் அரசாங்கத்தால் அகாதெமி அதிகாரியாக பரிந்துரைக்கப்பட்டார். 1920களில் இவர் சாந்திநிகேதனில் (கல்கத்தாவின் வடக்கே) தாகூரின் பல்கலைக்கழகத் திட்டத்திற்கு பிரெஞ்சு பங்களிப்பிற்கு தீவிர ஆதரவாளராக இருந்தார். பின்னர் அவர் இந்திய கலாச்சாரம் பற்றிய பல புத்தகங்களைத் தொகுத்தார்.
# அக்ரோபோகன் புல்லாட்டஸ்


***அக்ரோபோகன் புல்லாட்டஸ்***(தாவர வகைப்பாட்டியல்: *Acropogon bullatus*) என்பது மால்வேசியே குடும்பத்தைச் சேர்ந்த ஒரு வகை பூக்கும் தாவரமாகும். இக்குடும்பத்தில், 246 பேரினம் (உயிரியல்)|பேரினங்கள் உள்ளன. அவற்றில் ஒரு பேரினம், அக்ரோபோகோன் (Acropogon) ஆகும். இப்பேரினத்தில், 27 இனங்கள் ஏற்றுக் கொள்ளப்பட்டுள்ளன. அதில் ஒரு இனமே, இந்த தாவரம் ஆகும். இத்தாவரத்தினை கண்டறிந்த தாவரவியல் அறிஞர் : (Pancher & Sebert) Morat ஆவர். இது நியூ கலிடோனியாவின் அகணிய உயிரி|அகணிய தாவரம் ஆகும். மேலும், அந்த வாழிடத்தில் மட்டுமே காணப்படுகிறது.
# சகர் அன்சாரி



**சகர் அன்சாரி** (*Sahar Ansari*), TI ( உருது : **سحر انصاری** ) (பிறப்பு: 27 டிசம்பர் 1939, அவுரங்காபாத், மகாராட்டிரா ) உருது மொழி கவிஞர் மற்றும் பாக்கித்தானின் கராச்சியைச் சேர்ந்த மொழியியலாளர் ஆவார். கராச்சி பல்கலைக்கழகத்தில் உருது துறையின் பேராசிரியராகவும் தலைவராகவும் தொடர்ந்து பணியாற்றினார்.  

சகருக்கு 2006 ஆம் ஆண்டு பாக்கித்தான் அரசால் தம்கா-இ-இம்தியாசு என்ற விருது வழங்கப்பட்டது.  

## சர்ச்சை
2018 ஆம் ஆண்டு கராச்சி பல்கலைக்கழகத்தின் சக பெண் பேராசிரியரை பாலியல் ரீதியாக துன்புறுத்தியதாக அன்சாரி குற்றம் சாட்டப்பட்டார். கூறப்படும் துன்புறுத்தல் சம்பவம் இரண்டு ஆண்டுகளுக்கு முன்பு நிகழ்ந்தது. மேலும் அதன் பின்னர் இரண்டு குழுக்களின் விசாரணையில் உள்ளது.
# மேடோ யோகா



**மேடோ யோகா** (*Medo Yhokha*) இந்திய நாட்டின் அரசியல்வாதி ஆவார். இவர் தெற்கு அங்கமி-1 சட்டமன்ற தொகுதியில் இருந்து நாகாலாந்து சட்டமன்ற உறுப்பினராகவும், மற்றும் நாகாலாந்து முதலமைச்சரின் ஆலோசகராகவும் பணியாற்றுகிறார்.  

## தனிப்பட்ட வாழ்க்கை
இவர் 1977 ஆம் ஆண்டு மே மாதம் 16 ஆம் தேதியன்று கோகிமா மாவட்டத்தில் உள்ள கிக்வேமாவில் பிறந்தார். 1966 ஆம் ஆண்டு டெட்சோ கல்லூரியில் பல்கலைக்கழகக் கல்வியையும், சில்லாங்கில் உள்ள செயின்ட் எட்மண்ட் கல்லூரியில் வரலாற்றில் இளங்கலைப் பட்டத்தையும், நார்த் ஈசுடர்ன் கில் பல்கலைக்கழகத்தில் வரலாற்றில் முதுகலைப் பட்டத்தையும் பெற்றார்.
# மேகவதி சுகர்ணோபுத்திரி


இந்தியப் பிரதமர் ஜவகர்லால் நேரு மற்றும் அவரது மகள் இந்திரா காந்தியை வரவேற்கும் காட்சி]]  

**மேகவதி சுகர்ணோபுத்திரி** (*Diah Permata Megawati Setiawati Soekarnoputri*) (பிறப்பு:23 சனவரி 1947), இவர் 23 சூலை 2001 முதல் 20 அக்டோபர் 2004 முடிய இந்தோனேசியாவின் 5வது குடியரசுத் தலைவராகவும், நாட்டின் முதல் பெண் குடியரசுத் தலைவராகவும் இருந்தவர். முன்னர் இவர் இந்தோனேசியாவின் குடியரசுத் தலைவராக 21 அக்டோபர் 1999  
முதல் 23 சூலை 2001 முடிய பதவி வகித்தார். இவர் *போராட்டத்திற்கான இந்தோனேசியா ஜனநாயகக் கட்சி*யின் தலைவரும் ஆவார். இவரது தந்தை சுகர்ணோ இந்தோனேசியாவின் முதல் குடியரசுத் தலைவராக 18 ஆகத்து 1945 முதல் 12 மார்ச்சு 1967 வரை பதவி வகித்தார்.  

## இதனையும் காண்க
- இந்தோனேசியக் குடியரசுத் தலைவர்
- இந்தோனேசியக் குடியரசுத் தலைவர்களின் பட்டியல்
# 2024 இந்தோனேசியக் குடியரசுத் தலைவர் தேர்தல்


தேர்தலுக்கான சின்னம்]]  
**2024 இந்தோனேசியக் குடியரசுத் தலைவர் தேர்தல்** (*2024 Indonesian presidential election*), இந்தோனேசியா நாட்டின் 2024 - 2029 பதவிக் காலத்திற்கான குடியரசுத் தலைவர் மற்றும் துணைக் குடியரசுத் தலைவரை வாக்காளர்களள் நேரடித் தேர்தல் மூலம் தேர்வு செய்யப்பட்டனர். இத்தேர்தல் 14 பிப்ரவரி 2024 (புதன் கிழமை) அன்று நடைபெற்றது. இத்தேர்தலை இந்தோனேசியாவின் தேர்தல் ஆணையம் தலைமையில் நடத்தப்பட்டது. இந்தோனேசியா அரசியலமைப்புச் சட்டத்தின்படி, இரண்டு முறை குடியரசுத் தலைவர் பதவி வகித்த ஜோக்கோ விடோடோ இத்தேர்தலில் போட்டியிட முடியாது. இத்தேர்தல் முடிவில் பிரபோவோ சுபியாந்தோ குடியரசுத் தலைவராக தேர்ந்தெடுக்கப்பட்டார்.  

குடியரசுத் தலைவர் மற்றும் துணை குடியரசுத் தலைவர் பதவிகளுக்கான தேர்தல், 2024 இந்தோனேசிய பொதுத் தேர்தலுடன் சேர்த்து இந்தோனேசியா முழுவதும் 14 பிப்ரவரி 2024 அன்று நடைபெற்றது. பொதுத் தேர்தலில் நாடாளுமன்ற பிரதிநிதிகள் சபை உறுப்பினர்கள் மற்றும் மாகாண சட்டமன்ற உறுப்பினர்கள் மக்களால் நேரடியாக தேர்தல் மூலம் தேர்ந்தெடுக்கப்பட்டனர். குடியரசுத் தலைவர் தேர்தல் முடிவில் பிரபோவோ சுபியாந்தோ குடியரசுத் தலைவராக தேர்ந்தெடுக்கப்பட்டார்.  

## குடியரசுத் தலைவர் பதவிக்கான வேட்பாளர்கள்
உலகின் மூன்றாவது பெரிய ஜனநாயக நாடான இந்தோனேசியா நாட்டின் குடியரசுத் தலைவர் மற்றும் துணைக் குடியரசுத் தலைவர் தேர்தலில் மூன்று கூட்டணிக் கட்சிகளின் 3 வேட்பாளர்கள் போட்டியில் உள்ளனர். அவர்கள் வருமாறு: பிரபோவோ சுபியாந்தோ, *கஞ்சர் பிரனோவோ* (Ganjar Pranowo) மற்றும் *அனீஸ் பஸ்வேதன்* (Anies Baswedan)  
### துணை குடியரசுத் தலைவர் பதவிக்கான வேட்பாளர்கள்
*முஹைமின் இஸ்கந்தர்*, *மஹ்ஃபுட் எம்.டி.*, மற்றும் *ஜிப்ரான் ரகாபுமிங் ராகா* ஆகியோர் துணை குடியரசுத் தலைவர் தேர்தலில் போட்டியிடுகின்றனர்.  

## தேர்தல் அட்டவணை
| வாக்காளர் பதிவு, சரிபார்த்தல் மற்றும் வாக்குச் சாவடிகளை அறிவித்தல் |
| --- |
குடியரசுத் தலைவர் தேர்தலில் இழுபறி ஏற்படின் இரண்டாவது சுற்று தேர்தல் நடத்தப்படும்  
| 2 சூன் – 22 சூன் 2024 | குடியரசுத் தலைவர் & துணைத் தலைவர் பதவிக்கு தேர்தல் பிரச்சாரம் |  |
| --- | --- | --- |
| 23 சூன் – 25 சூன் 2024 | தேர்தல் பிரச்சாரம் அமைதிக் காலம் |  |
| 26 சூன் 2024 | வாக்கு பதிவு நாள் |  |
| 26 – 27 சூன் 2024 | வாக்கு எண்ணிக்கை |  |
| 27 சூன் – 20 சூலை 2024 | வாக்கு எண்ணிக்கை முடிவுகளின் மறுபரிசீலனை | } |

## வேட்பாளர்கள்

| <big>வேட்பாளர் எண் 1</big> |  |
| --- | --- |
| **ஜனாதிபதி வேட்பாளர்** | **துணை ஜனாதிபதி வேட்பாளர்** |
| ஜகார்த்தாவின் சிறப்பு தலைநகர் பிராந்தியத்தின் ஆளுநர் (2017–2022) | இந்தோனேசியா குடியரசின் பிரதிநிதிகள் சபையின் துணைத் தலைவர் |
| <> |  |
| **மாற்றத்திற்கான கூட்டணி** |  |
| } |  |
| <big>Calon nombor 2</big> |  |
| --- | --- |
| **ஜனாதிபதி வேட்பாளர்** | **துணை ஜனாதிபதி வேட்பாளர்** |
| பாதுகாப்பு அமைச்சர் | சுரகர்த்தா மேயர் |
| <> |  |
| **மேம்பட்ட இந்தோனேசியா கூட்டணி** |  |
| } |  |
| <big>Calon nombor 3</big> |  |
| --- | --- |
| **ஜனாதிபதி வேட்பாளர்** | **துணை ஜனாதிபதி வேட்பாளர்** |
| மத்திய ஜாவாவின் ஆளுநர் | இந்தோனேசியாவின் அரசியல், சட்டம் மற்றும் பாதுகாப்பு விவகாரங்களுக்கான ஒருங்கிணைப்பு அமைச்சர் |
| <> |  |
| **அரசியல் கட்சி ஒத்துழைப்பு** |  |
| } |  |

## தேர்வு முடிவுகள்

## இதனையும் காண்க
- இந்தோனேசியக் குடியரசுத் தலைவர்
- இந்தோனேசியக் குடியரசுத் தலைவர்களின் பட்டியல்
- இந்தோனேசியப் பொதுத் தேர்தல், 2024

## அடிக்குறிப்புகள்